“ศบค.” เผยยอดติดโควิดใหม่วันนี้ 35 ราย ใน 5 จังหวัด ป่วยสะสม 26,108 คน
“ศบค.” เผยยอดติดโควิดใหม่วันนี้ 35 ราย ใน 5 จังหวัด กรุงเทพมหานคร ปทุมธานี ประจวบคีรีขันธ์ พระนครศรีอยุธยา และปทุมธานี รวมป่วยสะสม 26,108 คน 
“ศบค.” เผยยอดติดโควิดใหม่วันนี้ 35 ราย ใน 5 จังหวัด กรุงเทพมหานคร ปทุมธานี ประจวบคีรีขันธ์ พระนครศรีอยุธยา และปทุมธานี รวมป่วยสะสม 26,108 คน
3 มี.ค. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (3 มี.ค.64) ระบุพบผู้ป่วยยืนยันติดเชื้อรายใหม่ 35 ราย  เป็นผู้ติดเชื้อในประเทศ 25 ราย ซึ่งมาจากระบบเฝ้าระวังและระบบบริการฯ 17 ราย คัดกรองเชิงรุก 8 ราย โดยผู้ติดเชื้อในประเทศ 25 รายนี้ อยู่ในพื้นที่ 5 จังหวัด ได้แก่ กรุงเทพมหานคร ปทุมธานี ประจวบคีรีขันธ์ พระนครศรีอยุธยา และสมุทรสาคร อีก 10 รายเป็นผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine)
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 26,108 ราย แบ่งเป็นผู้ป่วยที่ติดเชื้อภายในประเทศ 23,309 ราย ตรวจคัดกรองเชิงรุก 14,565 ราย และผู้เดินทางมาจากต่างประเทศ 2,799 ราย เข้าสถานที่กักกันที่รัฐจัดให้ 2,189 ราย รักษาหายป่วยเพิ่ม 63 ราย รักษาหายแล้วรวม 25,483 ราย ยังรักษาอยู่ 541 ราย ไม่มีรายงานผู้เสียชีวิตเพิ่ม  เสียชีวิตสะสมอยู่ที่ 84 ราย

